ผมไม่ได้วิจารณ์หนังสือมาหลายอาทิตย์แล้ว วันนี้เป็นโอกาสที่ดี เพราะกำลังเตรียมเอกสารการบรรยายหัวข้อ ผู้นำกับการคิดนอกกรอบ ให้กับสถาบันพัฒนาครู คณาจารย์และบุคลากรทางการศึกษา ซึ่งอาจารย์สมโภชน์ นพคุณ ให้เกียรติเชิญผมบรรยายในวันอาทิตย์ที่ 22 กันยายนนี้ จึงขอเรียนเชิญนักศึกษาปริญญาโท ปริญญาเอก ผู้อ่าน FB และ Blog ได้ติดตามอ่านกัน

เนื่องจากเป็นการสร้างผู้นำในกระทรวงศึกษา มีปัญหาคือ การทำงานแบบเดิมๆ มีกฎระเบียบ มีวัฒนธรรมองค์กร ไม่เอื้อต่อการสร้างคุณภาพการศึกษาของเรา หัวข้อที่อาจารย์สมโภชน์ ให้ผมบรรยายจึงมีความสำคัญมาก

สมัยที่ผมเป็นผู้อำนวยการสถาบันทรัพยากรมนุษย์ที่ธรรมศาสตร์เมื่อ 35 ปีที่แล้ว ผมคิดและทำงานนอกกรอบ Think and doing outside the boxes ซึ่งก็อาจเป็นตัวอย่างที่ดีในการเสนอแนะแก่ผู้บริหารในอาทิตย์นี้

เมื่อวานนี้ผมไปร้าน Kinokuniya และได้หารือกับคุณภาณุ เรื่องการวิจารณ์หนังสือ วันนี้ผมขอวิจารณ์หนังสือเรื่อง Thinking in New Boxes เขียนโดย Luc De Brabandere และ Alan Iny ซึ่งเป็นที่ปรึกษา Boston Consulting Group มาก่อน ซึ่งถือว่าเป็นบริษัทที่ปรึกษาชั้นนำของโลก

หนังสือเล่มนี้ขอสรุป 3 เรื่องใหญ่ โดยที่การที่จะทำงานให้ประสบความสำเร็จ มี 3 วิธี

1. อยู่ใน Box เดิม แต่ทำให้ดีที่สุด ใช้กฎระเบียบ วัฒนธรรมที่มีอยู่

2. ค่อยๆเปิด box หลุดจากกล่องเดิม ส่วนจะไปกล่องใหม่อาจยังไม่จำเป็น แต่เห็นถึงโอกาส วิธีการ กฎระเบียบนอกกล่อง ซึ่งเป็นหัวข้อที่ผมพูดวันอาทิตย์นี้

หนังสือเล่มนี้ คือ ความสำคัญของข้อ 3 คือ เรามี Box ที่ 1 และกำลังมาหา box ใหม่เป็น box 2,3,4 ซึ่งอาจคล้ายกับข้อ 2 แต่ไม่เหมือนทั้งหมด

คุณ Brabandere ใช้ประสบการณ์การเป็น Consultant ซึ่งBox ใหม่ที่เกิดขึ้นมีสาเหตุ 5 ประการ

1) ระหว่างอยู่ box เดิม ต้องตั้งข้อสงสัยในการทำงาน (Doubt everything)

2) คล้ายแนวคิดผม คือ ผู้นำต้องสร้างโอกาสซึ่งคุณ Brabandere เรียกว่า Probe in Posibility ต้องแสวงหาโอกาสใหม่

3) งานทีอยู่ต้องแตกแขนงออก diverge อย่าไปเดินในเส้นเดิม ต้องมองหาทางออกใหม่เสมอ Alternative

4) Convergence เอาแนวคิดความแตกต่างมารวมศูนย์กัน

5) จะต้องมีการประเมินผลซ้ำๆในสิ่งที่ทำ Reevaluate ซึ่งเป็นข้อเสนอแนะที่ดี เราสามารถสร้าง Box ใหม่ได้จาก Box เดิม

ขอฝากให้ท่านผู้อ่านให้ติดตามกันครับ